**Marthin Hamlet Nielsen** (født 17. januar 1992) er en norsk MMA-utøver og tidligere bryter. Han stiller i vektklassen lett tungvekt.

Bryting
-------

Gjennom karrieren i bryting vant han syv NM-gull og oppnådde bronse i EM i 2014 og 2015. Han vant kongepokalen i 2010 og 2013. Hamlet ble regnet som det største talentet i norsk bryting og var i verdenstoppen i tungvekt. På ungdomsnivå var hans søsken Marius og Juliane også brytere i norgestoppen.

### Medaljer i norske mesterskap

| Plassering | Vektklasse | År |
| --- | --- | --- |
| Gull | 74 kg | 2008 |
| Gull | 84 kg | 2009 |
| Gull | 96 kg | 2010, 2011, 2013 |
| Gull | 98 kg | 2014 |
| Gull | 130 kg | 2015 |

MMA
---

I 2014 valgte han å trene mot en karriere innen MMA. De fire første kampene etter hans MMA-debut i 2017 endte alle med seire i første runde.
Desember 2019 vant Hamlet på poeng over Prince Aounallah.

I 2020 signerte Hamlet for Professional Fighters League, hvor han er én av ti utøvere i en turnering i lett tungvekt der vinneren premieres med én million dollar.

Første motstander i PFL var den amerikanske veteranen Dan Spohn. Etter å ha dominert både første og andre runde på gulvet etter tidlige nedrivninger, vant Hamlet en spektakulær seier da han i andre runde festet en armtriangel-kvelning fra topposisjon i helgard som han på oppsiktsvekkende vis lykkes i å 
kvele motstanderen bevisstløs med.

I semifinalen av PFLs turnering i lett tungvekt stod Hamlet overfor sin hittil mest navngjetne og mest rutinerte motstander. Med syv års fartstid fra UFC og solid bakgrunn fra capoeira hadde den 36 år gamle brasilianske veteranen Cezar Ferreira markert seg som hardtslående og ganske spektakulær. Hamlets treningskamerat Jack Hermansson er blant motstanderne Ferreira har beseiret. Hamlet rakk knapt avlevere mer enn et høyre spark før Ferreira med sitt første spark skadet seg. Et sekunds tid etter sparket tok Ferreira seg til skrittet før han ga uttrykk for smerte i det han la seg ned på ryggen. Hamlet fulgte etter og overøste Ferreira med om lag et halvt dusin slag før dommeren bare tretten sekunder ut i kampen avbrøt den med Hamlet stående som seierherre.

Ferreiras forrige motstander Chris Camozzi, som gikk kamp under samme stevne mot Hamlets forrige motstander Cory Hendricks, ga etter kampen uttrykk for at han mente Ferreira hadde tapt kampen med vilje. Camozzi hevdet å kunne se at Ferreira ved innveiingen til kampen hadde et misfarget bein som tydelig viste at han var skadet, og bare stilte opp til kampen for å motta lønnsslippen for oppmøtet.

I turneringens finale ventet den 31 år gamle brasilianeren Antonio Carlos Junior. Den merittert utøveren av brasiliansk jiu jitsu, med syv års erfaring fra UFC bak seg, stiller som klar favoritt. Halvannet minutt ut i kampen kontret Hamlet med et slag mot midjen som førte til at Antonio Carlos Junior mistet balansen og falt overende. Hamlet forsøkte å følge opp, men klarte ikke utnytte situasjonen til sin fordel før motstanderen kom seg fri på beina igjen. Litt senere benyttet Antonio Carlos Junior en slagutveksling til skyte mot Hamlets ben og og rive ham ned. Mens Hamlet forsøkte reise seg fikk Antonio Carlos Junior lirket sin høyre fot innenfor Hamlets høyre ben og fikk tak om ryggen hans. Mens hamlet reiste seg videre fikk Antonio Carlos Junior også lirket inn sin venstre fot slik han kunne låse benene sine om Hamlets midje og sikre den gunstige posisjonen. Stående oppreist med Antonio Carlos Junior som ryggsekk, forsøkte Hamlet en rask vridning av overkroppen for å riste ham av seg, men oppnådde bare at Antonio Carlos Junior fant rommet han trengte for å kjapt feste et velplassert grep om nakken hans som tvang Hamlet til å gi seg. Med litt i overkant av et minutt igjen av første runde avbrøt dommeren kampen. Gevinsten på 1 million dollar som turneringens vinner ble det dermed Antonio Carlos Junior som innkasserte.

MMA-meritter
------------

| Profesjonell karrierestatistikk |
| --- |
| 11 kamper | 8 seiere | 3 tap |
| **Ved knockout** | 3 | 1 |
| **Ved submission** | 3 | 2 |
| **Ved avgjørelse** | 2 | 0 |

| Resultat | **Stat** | **Motstander** | **Metode** | **Arrangement** | **Dato** | **Runde** | **Tid** | **Sted** | **Bemerk.** |
| --- | --- | --- | --- | --- | --- | --- | --- | --- | --- |
| Tap | 8-3 | Brasils flagg Antonio Carlos Junior | Submission | Professional Fighters League - 2021 - PFL 10 | 28. oktober 2021 | 1 | 3:49 | USAs flagg Hollywood, USA | Finale |
| Seier | 8-2 | Brasils flagg Cezar Ferreira | TKO | Professional Fighters League - 2021 - PFL 9 | 27. august 2021 | 1 | 0:13 | USAs flagg Hollywood, USA | Semifinale |
| Tap | 7-2 | USAs flagg Cory Hendricks | Submission | Professional Fighters League - 2021 - PFL 5 | 17. juni 2021 | 3 | 4:09 | USAs flagg Atlantic City, USA |  |
| Seier | 7-1 | USAs flagg Dan Spohn | Submission | Professional Fighters League - 2021 - PFL 2 | 29. april 2021 | 2 | 0:52 | USAs flagg Atlantic City, USA |  |
| Seier | 6-1 | Frankrikes flagg Prince Aounallah | Dommeravgjørelse | Superior Challenge 20 | 7. desember 2019 | 3 | 5:00 | Sveriges flagg Stockholm, Sverige |  |
| Tap | 5-1 | Litauens flagg Modestas Bukauskas | TKO | Cage Warriors 106 | 29. juni 2019 | 4 | 3:56 | Storbritannias flagg London, England | Tittelkamp i lett tungvekt |
| Seier | 5-0 | Polens flagg Lukasz Parobiec | Dommeravgjørelse | Cage Warriors Academy Denmark | 15. desember 2018 | 3 | 5:00 | Danmarks flagg Frederikshavn, Danmark |  |
| Seier | 4-0 | Polens flagg Jacek Rolinski | Submission | Cage Warriors Academy Denmark | 22. september 2018 | 1 | 1:17 | Danmarks flagg Nykøbing, Danmark |  |
| Seier | 3-0 | Tysklands flagg Koray Cengiz | TKO | Superior Challenge 17 | 19. mai 2018 | 1 | 2:44 | Sveriges flagg Stockholm, Sverige |  |
| Seier | 2-0 | Frankrikes flagg Hassen Rahat | Submission | Superior Challenge 16 | 2. desember 2017 | 1 | 2:20 | Sveriges flagg Stockholm, Sverige |  |
| Seier | 1-0 | Sveriges flagg Zvonimir Kralj | KO | Superior Challenge 15 | 1. april 2017 | 1 | 4:04 | Sveriges flagg Stockholm, Sverige |  |

Referanser
----------

1. ↑  
. United World Wrestling. Arkivert fra originalen 5. mars 2016. Besøkt 21. mai 2018.  Manglende eller tom `|tittel=` (hjelp)
2. ↑  
Per Opsahl, Helge Mikalsen (12. april 2016). «To toppbrytere - én OL-plass: – Når vi trener sammen er det krig». VG. Besøkt 13. oktober 2018.
3. ↑  
Bengt Berg (12. oktober 2018). «Den norske MMA-stjerna er dønn ærlig: - Alternativet eksisterer ikke». Dagbladet. Besøkt 13. oktober 2018.
4. ↑  Per Opsahl (8. desember 2019). «Kenneth Bergh vant på knockout etter 21 sekunder – Hamlet med poengseier». VG. Besøkt 8. desember 2019.
5. ↑  Per Opsahl (25. februar 2021). «MMA-Hamlets «million dollar plan»». VG. Besøkt 30. april 2021.
6. ↑  Martin Busk (30. april 2021). «Marthin Hamlet med drømmedebut i PFL». Nettavisen. Besøkt 30. april 2021.
7. ↑  Per Opsahl (27. august 2021). «Hamlet vant etter 13 sekunder – klar for «million dollar»-finale!». Aftenposten. Besøkt 27. august 2021.
8. ↑  Nolan King (27. august 2021). «Cezar Ferreira loses in 13 seconds after apparent injury, immediately accused of 'dive' by fellow PFL fighter». MMA Junkie. Besøkt 27. august 2021.
9. ↑  Lucas Rezende (28. oktober 2021). «PFL 2021 results, videos: Kayla Harrison, Ray Cooper III each win $1 million, Claressa Shields loses». Bloody Elbow. Besøkt 28. oktober 2021.

Kilder
------

* Profil hos Norges Bryteforbund.

Eksterne lenker
---------------

* (en) Marthin Hamlet Nielsen – FILA Rediger på Wikidata
* (en) Professional Fighters League

|  |  |
| --- | --- |
| Oppslagsverk/autoritetsdata | Store norske leksikon
 |